**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS KAIMO RĖMIMO FONDO KOMISIJOS 2020 METŲ VEIKLOS IR LĖŠŲ PANAUDOJIMO ATASKAITOS PATVIRTINIMO**

2021 m. vasario 25 d. Nr. T-

Panevėžys

 Vadovaudamasi Panevėžio rajono savivaldybės kaimo rėmimo fondo finansinės paramos suteikimo tvarkos aprašo, patvirtinto Savivaldybės tarybos 2016 m. kovo 30 d. sprendimu Nr. T-58 „Dėl Panevėžio rajono savivaldybės kaimo rėmimo fondo finansinės paramos suteikimo tvarkos aprašo patvirtinimo“, 13 punktu, Savivaldybės taryba n u s p r e n d ž i a:

Patvirtinti Panevėžio rajono savivaldybės kaimo rėmimo fondo komisijos 2020 metų veiklos ir lėšų panaudojimo ataskaitą (pridedama).

Audrius Zalatoris

2021-01-29

PATVIRTINTA

Panevėžio rajono savivaldybės tarybos

2021 m. vasario 25 d. sprendimu Nr. T-

**PANEVĖŽIO RAJONO SAVIVALDYBĖS KAIMO RĖMIMO FONDO KOMISIJOS**

**2020 METŲ VEIKLOS IR LĖŠŲ PANAUDOJIMO ATASKAITA**

Panevėžio rajono savivaldybės tarybos 2016 m. vasario 18 d. sprendimu Nr. T-40 „Dėl Panevėžio rajono savivaldybės kaimo rėmimo fondo komisijos sudarymo ir jos darbo reglamento patvirtinimo“ ir Panevėžio rajono savivaldybės tarybos 2019 m. spalio 31 d. sprendimu Nr. T-221 „Dėl Panevėžio rajono savivaldybės tarybos 2016 m. vasario 18 d. sprendimo Nr. T-40 „Dėl Panevėžio rajono savivaldybės kaimo rėmimo fondo komisijos sudarymo ir jos darbo reglamento patvirtinimo“ pakeitimo“ sudaryta Panevėžio rajono savivaldybės kaimo rėmimo fondo komisija:

1. Audrius Zalatoris – **Kaimo, sveikatos ir socialinių reikalų komiteto narys** (komisijos pirmininkas);

2. Vijoleta Jakševičienė – Žemės ūkio skyriaus vyr. specialistė;

3. Kazimieras Algirdas Budrys – **Kaimo, sveikatos ir socialinių reikalų komiteto narys;**

4. Zita Bakanienė – Žemės ūkio skyriaus vedėja;

5. Sigita Jančienė – Apskaitos skyriaus vyresnioji buhalterė;

6. Ina Kulikauskienė – Juridinio skyriaus vedėja;

**7. Danguolė Kuzmienė – Lietuvos Respublikos žemės ūkio rūmų savivaldos atstovė Panevėžio rajonui.**

2020 m. Panevėžio rajono savivaldybės tarybos 2020 m. vasario 27 d. sprendimu Nr. T-60 „Dėl Panevėžio rajono savivaldybės tarybos 2016 m. kovo 30 d. sprendimo Nr. T-58 „Dėl Panevėžio rajono savivaldybės kaimo rėmimo fondo finansinės paramos suteikimo tvarkos aprašo patvirtinimo“ pakeitimo“ buvo pakeistas ir patvirtintas finansinės paramos suteikimo tvarkos aprašas.

2020 m. įvyko vienas Kaimo rėmimo fondo komisijos posėdis, kuriame svarstyta 19 klausimų. Komisijos posėdžio metu išnagrinėti 6 ūkininkų ir Panevėžio bitininkų draugijos prašymai dėl dalyvavimo mugėse, parodose bei mokomosiose-pažintinėse kelionėse išlaidų kompensavimo.

2020 m. buvo gautas ūkininko Z. V. prašymas kompensuoti bičių mėginių identifikavimo tyrimo išlaidas. Kaimo rėmimo fondo komisijos posėdyje prašymas buvo išnagrinėtas ir priimtas sprendimas, vadovaujantis Panevėžio rajono savivaldybės kaimo rėmimo fondo komisijos darbo reglamentu, kad nurodytos išlaidos nėra tinkamos paramai gauti.

2020 m. iš savivaldybės biudžeto Kaimo rėmimo fondui skirta 10 000,00 Eur, panaudota
1 246,79 Eur. Parama pasinaudojo 5 rajono ūkininkai dalyvavimo parodose, mugėse ir kituose renginiuose išlaidoms padengti ir Panevėžio rajono bitininkų draugija dalyvavimo mokomojoje-pažintinėje kelionėje išlaidoms padengti.

Dėl COVID-19 ligos protrūkio labai mažai rajono ūkininkų turėjo galimybę pasinaudoti Kaimo rėmimo fondo finansine parama.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS KAIMO RĖMIMO FONDO**

**KOMISIJOS PIRMININKAS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS KAIMO RĖMIMO FONDO KOMISIJOS 2020 METŲ VEIKLOS IR LĖŠŲ PANAUDOJIMO ATASKAITOS PATVIRTINIMO“ PROJEKTO**

**AIŠKINAMASIS RAŠTAS**

2021 m. sausio 29 d.

Panevėžys

**Sprendimo projekto tikslai ir uždaviniai.** Vadovaujantis Panevėžio rajono savivaldybės kaimo rėmimo fondo finansinės paramos suteikimo tvarkos aprašo, patvirtinto Savivaldybės tarybos 2016 m. kovo 30 d. sprendimu Nr. T-58, 13 punktu, kalendoriniams metams pasibaigus, Kaimo rėmimo fondo komisijos pirmininkas Savivaldybės tarybai teikia ataskaitą apie Kaimo rėmimo fondo komisijos veiklą ir fondo lėšų panaudojimą.

Siūloma patvirtinti Panevėžio rajono savivaldybės kaimo rėmimo fondo komisijos 2020 metų veiklos ir lėšų panaudojimo ataskaitą.

**Siūlomos teisinio reguliavimo nuostatos.** Priėmus teikiamą projektą galiojantys teisės aktai nebus pakeisti ar panaikinti.

**Laukiami rezultatai.** Savivaldybės tarybaipateikiama ataskaita apie 2020 metų Panevėžio rajono savivaldybės kaimo rėmimo fondo komisijos veiklą ir lėšų panaudojimą pagal teisės aktus.

**Lėšų poreikis ir šaltiniai.** Kaimo rėmimo fondui lėšos skiriamos iš savivaldybės biudžeto, 10 000,00 Eur kalendoriniams metams.

**Kiti sprendimui priimti reikalingi pagrindimai, skaičiavimai ir paaiškinimai.** Savivaldybės tarybos komitetams susipažinimui teikiama lėšų panaudojimo ataskaitos suvestinė, pagrindžianti tinkamą Kaimo rėmimo fondo lėšų panaudojimą.

Komisijos pirmininkas Audrius Zalatoris